Ινάγκι (Τόκιο)

Το Ινάγκι (ιαπωνικά: 稲城市, Inagi-shi) είναι πόλη στην δυτική πλευρά του Τόκιο της Ιαπωνίας. Ως τις 1 Απριλίου 2021, η πόλη είχε εκτιμώμενο πληθυσμό 92,585 κατοίκων μεταξύ των 41,592 νοικοκυριών, έτσι η πυκνότητα του πληθυσμού είναι σχεδόν 5,200 άτομα ανά km². Η συνολική έκταση της πόλης είναι 17.97 km². Γεωγραφία Το Ινάγκι βρίσκεται στην νοτιοκεντρικό τμήμα του Τόκυο, περίπου 25 χιλιόμετρα μακριά από το κέντρο του Τόκιο. Ο Ποταμός Τάμα ρέει μέσα στην πόλη, η οποία στα νότια συνορεύει με τον νομό Καναγκάβα. Γειτονικοί Δήμοι Τόκυο Τσόφου Φουτσού Τάμα Νομός Καναγκάβα Καβασάκι Κλίμα Το Ινάγκι έχει ένα υγρό υποτροπικό κλίμα (κατά Κέππεν: Cfa), που χαρακτηρίζεται από θερμά καλοκαίρια και ήπιους χειμώνες με ελαφριά έως και καθόλου χιονόπτωση. Η μέση ετήσια θερμοκρασία στο Ινάγκι είναι 14.3 °C. Η μέση ετήσια βροχόπτωση είναι 1647 mm με τον Σεπτέμβρη να είναι ο πιο υγρός μήνας.Οι υψηλότερες κατά μέσο όρο θερμοκρασίες παρατηρούνται τον Αύγουστο, περίπου στους 25.6 °C, και οι χαμηλότερες τον Ιανουάριο, περίπου στους 3.2 °C. Δημογραφικά χαρακτηριστικά Σύμφωνα με τα στατιστικά, ο πληθυσμός του Ινάγκι αυξάνεται ραγδαία από τη δεκαετία του 50 και μετά. Ιστορία Η περιοχή του Ινάγκι κατοικείται από την ιαπωνική παλαιολιθική εποχή, ή και από περισσότερα από 20,000 χρόνια, σύμφωνα με σημεία βλήμματος, λίθινα εργαλεία και μικροί λίθοι, που βρέθηκαν σε διάφορες τοποθεσίες εντός της πόλης. Υπάρχουν ευρήματα από διάφορους οικισμούς από την περίοδο Τζόμον, αλλά οι οικισμοί εξαφανίστηκαν λόγω της κλιματικής αλλαγής και των εκρήξεων από το βουνό Φούτζι. Η περιοχή κατοικήθηκε μερικώς την περίοδο Γιαγιόι, ενώ την περίδο Κοφούν παρατηρείται εκτεταμένη αύξηση του οικισμού. Πλήθος απομειναρίων από την περίοδο Νάρα βρέθηκαν στην πόλη, συμπεριλαμβανομένου και ενός πλίνθινου καμινιού. Κατά τη διάρκεια της περιόδου Χέιαν, η περιοχή ήταν μέρος ενός Σόεν, το οποίο ελεγχόταν από τον οίκο Ογιαμάντα, και αργότερα από τον οίκο Ινάμπε την περίοδο Καμακούρα, και ήταν συχνά αιτία διαμαχιών μεταξύ των οίκων Χοτζό και Ουεσούγκι κατά τις περιόδους Μουρομάκι και Σενγκόκου. Μετά την έναρξη της περιόδου Έντο, η περιοχή ήταν Τενριό, το οποίο ελεγχόταν άμερα από το Σογκουνάτο Τοκουγκάβα. Το Ινάγκι ιδρύθηκε ως χωριό στην 1η Απριλίου του 1889 στην περιοχή που λεγόταν Μιναμιτάνα του νομού Καναγκάβα, από την συνένωση 6 προ-Μεταρρύθμισης Μεϊτζί χωριών με την καθιέρωση του μοντέρνου συστήματος δήμων. Η περιοχή πέρασε στον έλεγχο της μητροπολιτικής περιφέρειας του Τόκιο στην 1η Απριλίου του 1893. Στην 1η Απριλίου το 1957, το χωριό του Ινάγκι εξελίχθηκε σε κωμόπολη, και σε πόλη την 1η Νοεμβρίου του 1971. Διοίκηση Το Ινάγκι έχει μορφή διακυβέρνησης αυτή του δημάρχου με δημοτικό συμβούλιο με έναν άμεσα εκλεγμένο δήμαρχο και ένα μονοκαμεραλιστικό δημοτικό συμβούλιο 22 μελών. Το Ινάγκι, μαζί με την πόλη της Τάμα, συνεισφέρει 2 μέλη στο Μητροπολιτικό Συμβούλιο του Τόκυο. Σε όρους εθνικής πολιτικής, η πόλη αποτελεί μέρος της 22ης συνοικίας του Τόκυο της κάτω Βουλής του Κοινοβουλίου της Ιαπωνίας. Οικονομία Το Ινάγκι είναι μια μεγάλη οικιστική περιοχή για το κεντρικό Τόκιο λόγω των εκτεταμένων έργων δημόσιας δόμησης στα τέλη της δεκαετίας του 50, των δεκετιών του 60 και του 70. Υπάρχει επίσης τοπική γεωργία, κυριώς αχλαδιών και σταφυλιών. Ο κατασκευαστής χαρτιού, Nippon Filcon έχει τα κεντρικά του γραφεία στο Ινάγκι. Εκπαίδευση Komazawa Women's University Komazawa Women's Junior College Το Ινάγκι έχει 12 δημόσια δημοτικά σχολεία και 6 δημόσια γυμνάσια που λειτουργούν υπό την Επιτροπή Εκπαίδευσης του Ινάγκι και ένα ιδιωτικό γυμνάσιο. Το μοναδικό δημόσιο λύκειο λειτουργεί υπό την Επιτροπή Παιδείας του Τόκιο. Μετακινήσεις Σιδηρόδρομος JR East – Nambu Line Σταθμός Γιανοκούτσι - Σταθμός Ινάγκι-Ναγκανούμα - Σταθμός Μινάμι-Τάμα Keio Corporation - Keio Sagamihara Line Σταθμός Κειό-Γιομιούρι Λαντ - Σταθμός Ινάγκι Αυτοκινητόδρομος Chūō Expressway - Inagi IC Τοπικά Αξιοθέατα Λούνα Παρκ Yomiuriland Παραπομπές Εξωτερικοί σύνδεσμοι «Inagi City Official Website» (στα Ιαπωνικά).